3. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 58403/38346 της 3 Ιουν./24 Ιουλ. 1986 (ΦΕΚ Β΄ 527) (Διόρθ. σφαλμ. στο ΦΕΚ Β΄ 769/31  Οκτ. 1986). Απαγόρευση εξόδου από τη Χώρα Ελλήνων Υπηκόων για χρέη τους προς το Δημόσιο. Έχοντας υπόψη: Ι.Το Νόμ. 395/1976 (ΦΕΚ Α΄ 199/1976) «περί απαγορεύσεως εξόδου εκ της Χώρας, ένεκα χρεών προς το Δημόσιο». 2.Την παρ. 3 του άρθρ. Ι του ίδιου Νόμου, σύμφωνα με την οποία δύνανται να μεταβάλλονται με αποφάσεις του Υπουργού Οικονομικών, τα ποσά για τα οποία λαμβάνεται το μέτρο της απαγόρευσης, εξόδου από τη χώρα. 3.Την ανάγκη τροποποίησης της 126643/38346/ 31.8.1976 (ΦΕΚ Β΄ 1066/1976) απόφασής μας, και της αναπροσαρμογής του ύψους των οφειλών, για την επιβολή του μέτρου της απαγόρευσης εξόδου από τη χώρα Ελλήνων Υπηκόων, αποφασίζουμε: 1.Καθορίζουμε το ύψος των οφειλών για τις οποίες επιτρέπεται η λήψη του μέτρου της απαγόρευσης εξόδου από τη Χώρα Ελλήνων υπηκόων, εφόσον αυτοί τυγχάνουν οφειλέτες του Δημοσίου από κάθε αιτία και η οφειλή τους υπερβαίνει το ποσό των 300.000 δραχμ. ανεξάρτητα από το ληξιπρόθεσμο ή μη της οφειλής, ειδικά δε για οφειλή από λαθρεμπορία ή τελωνειακή παράβαση εφόσον αυτή υπερβαίνει το ποσό των 50.000 δραχμ. Με την 1106544/7010/0016/9-10 Αυγ. 1993 (ΦΕΚ Β΄ 648) απ. Υπ. Οικονομικών, κατωτ. αριθ. 8, το άνω ποσό των 300.000 αυξήθηκε σε 10.000.000. 2.Η απαγόρευση εξόδου ζητείται με έγγραφο του Δημοσίου Ταμείου ή Τελωνείου που είναι βεβαιωμένο το χρέος και απευθύνεται στην αρμόδια, για την απαγόρευση εξόδου από τη Χώρα, Υπηρεσία. Για χρέη που δεν είναι βεβαιωμένα στα Δημόσια Ταμεία, ή Τελωνεία, αλλά επίκειται η βεβαίωσή τους, η απαγόρευση ζητείται με έγγραφα της αρμόδιας για τη βεβαίωση Αρχής. 3.Προϋπόθεση για τη λήψη του μέτρου της απαγόρευσης εξόδου από τη Χώρα είναι η πιθανολογούμενη, κατά την κρίση του οργάνου που ζητά την απαγόρευση, ζημία του Δημοσίου από τη αναχώρηση του οφειλέτη στο εξωτερικό. (Αντί για τη σελ. 216,201(β) Σελ. 216,201(γ) Τεύχος 1240-Σελ. 59 Απαγόρευση Εξόδου Οφειλετών 25.Γ.ε.1-3 4.Κάθε έγγραφο με το οποίο ζητείται η επιβολή του μέτρου της απαγόρευσης εξόδου αποστέλλεται ταχυδρομικά και στον οφειλέτη. 5.Το έγγραφο για την απαγόρευση εξόδου πρέπει να περιέχει κατά σειρά το Επώνυμο–Όνομα–Πατρώνυμο–Μητρώνυμο–έτος γεννήσεως Τόπος γεννήσεως–στοιχεία ταυτότητος και προκειμένου περί εγγάμων γυναικών το Επώνυμο-Όνομα συζύγου, εφ’ όσον δεν τυγχάνουν γνωστά επάγγελμα–Διεύθυνση Κατοικίας ή Επαγγέλματος. 6.Κάθε υπηρεσία για τις ζητούμενες απ’ αυτήν απαγορεύσεις εξόδου από τη Χώρα οφειλετών του Δημοσίου τηρεί υποχρεωτικά ίδιο βιβλίο, στο οποίο θα καταχωρεί κατ’ αλφαβητική σειρά το ονοματεπώνυμο του οφειλέτη, όλα τα στοιχεία του, τον αύξοντα αριθμό της απαγόρευσης κατά στοιχείο, το έγγραφο με το οποίο ζητήθηκε η απαγόρευση εξόδου, το ύψος του χρέους, ημερομηνία άρσης της απαγόρευσης και ο λόγος που προκάλεσε αυτή. Επίσης στο βιβλίο αυτό θα καταχωρούνται οι ημερομηνίες κατά τις οποίες θα διενεργείται έλεγχος από αρμόδιο υπάλληλο της υπηρεσίας αυτής, για διαπίστωση της συνδρομής των προϋποθέσεων της διατήρησης του μέτρου  της απαγόρευσης εξόδου. Ο έλεγχος αυτός θα διενεργείται τουλάχιστον μία φορά κάθε έτος. 7.Το μέτρο της απαγόρευσης εξόδου από τη Χώρα αίρεται στις παρακάτω περιπτώσεις: α)Με την εξόφληση του χρέους, για το οποίο λήφθηκε το μέτρο. β)Με τον περιορισμό του χρέους, για το οποίο λήφθηκε το μέτρο, σε ποσό μικρότερο των οριζομένων στην παρ. Ι της απόφασης αυτής. γ)Εάν ο οφειλέτης προσκομίσει στοιχεία, από τα οποία να προκύπτει ότι η περιουσία του καλύπτει με την αξία της, κατά την κρίση του οργάνου που ζήτησε την απαγόρευση, το χρέος του προς το Δημόσιο με τις πρόσθετες επιβαρύνσεις. δ)Εάν παρασχεθεί από τον οφειλέτη εγγύηση ή ασφάλεια οποιασδήποτε μορφής, που να εξασφαλίζει, κατά την κρίση του οργάνου του έχει ζητήσει την απαγόρευση, το χρέος του προς το Δημόσιο με τις πρόσθετες επιβαρύνσεις. ε)Εάν υπάρχουν αναπότρεπτοι λόγοι αναχώρησης του οφειλέτη στο εξωτερικό λόγω οικογενειακής ανάγκης ή ασθένειας που να αποδεικνύεται από επίσημα πιστοποιητικά. Στην περίπτωση αυτή η άρση της απαγόρευσης εξόδου από τη Χώρα δύναται να γίνει με απόφασή μας ύστερα από γνώμη της Επιτροπής του άρθρ. 17 του Νόμ. 5940/33 ή του οργάνου αποκεντρώσεως μετά από γνώμη της οικείας επιτροπής του άρθρ. 15 του Νόμ. 3200/55, χωρίς παροχή εγγύησης ή ασφάλειας, εφόσον υφίστανται οικονομική αδυναμία του οφειλέτη και αδυναμία για παροχή εγγύησης ή ασφάλειας. Σελ. 216,202(γ) Τεύχος 1240-Σελ. 60 «στ)Εάν ο οφειλέτης έχει διακανονίσει προς εξόφληση τα χρέη του, σύμφωνα με τις διατάξεις των παρ. 1,2,3 και 4 του άρθρ. 22 του Νόμ. 2166/93 (ΦΕΚ 137 Α΄ 24.8.93), είναι συνεπής στο διακανονισμό αυτό, και δεν υφίστανται άλλες οφειλές του προς το Δημόσιο. Η άρση της απαγόρευσης γίνεται μετά από αίτηση του οφειλέτη προς το όργανο που την είχε ζητήσει, λαμβάνεται δε εκ νέου εάν ο οφειλέτης απωλέσει το δικαίωμα του διακανονισμού λόγω μη πληρωμής δόσεων αυτού και δεν μπορεί να ζητηθεί άρση για  δεύτερη φορά ανεξάρτητα του αν ο οφειλέτης συμμορφωθεί σε νεότερο διακανονισμό που τυχόν του χορηγηθεί». Η περίπτ. στ’ προστέθηκε από την 1121175/ 8131-17/0016/21 Σεπτ.–4 Οκτ. 1993, (ΦΕΚ Β΄ 775) Απόφ. Υπ. Οικονομικών. 8.Από την ισχύ της απόφασης αυτής που αρχίζει ένα μήνα μετά τη δημοσίευσή της στη Εφημερίδα της Κυβερνήσεως, καταργείται η 126643/38346/ 31.8.76 απόφασή μας. 25.Γ.ε.3 Απαγόρευση Εξόδου Οφειλετών 25.Γ.ε.3 Απαγόρευση Εξόδου Οφειλετών 